BAA hukumati Ramazon kunlarida muhtojlarga 1 mlrd portsiya ovqat tarqatadi

Birlashgan Arab Amirliklari hukumati Ramazon oyida muhtojlarga 1 milliard portsiya ovqat tarqatadi. Bu haqda BAA vitse-prezidenti, bosh vaziri va Dubay hukmdori shayx Muhammad bin Roshid Al Maktumning so'zlariga tayanib, “Khaleej Times” xabar berdi.
Ma'lum qilinishicha, oziq-ovqat yordami dunyoning 50 mamlakatidagi zaif aholi qatlamlariga yo'naltiriladi. Aktsiya Ramazon oyining birinchi kunidan boshlanadi va reja to'liq amalga oshirilgunga qadar davom etadi. Shayx Muhammad ta'kidlashicha, dunyoda 800 million kishi ochlikdan aziyat chekmoqda.
“Bizning insoniyligimiz va dinimiz ularga yordam qo'lini cho'zishga undaydi”, — deydi bosh vazir Och qolganlarga oziq-ovqat berish eng yaxshi sadaqa ekanini ta'kidlagan holda.
Qayd etilishicha, 2021 yili BAA 47 mamlakatdagi muhtojlarga 220 million, 2020 yilda esa 15 milliondan ortiq ovqat tarqatgan. Statistik ma'lumotlarga ko'ra, har kuni 25 000 kishi, shu jumladan, 10 000 bolalar ochlikdan o'ladi. Dunyo bo'ylab 800 milliondan ortiq odam oziq-ovqat ta'minotidan aziyat chekmoqda, ularning 52 millioni Yaqin Sharq va Shimoliy Afrikada yashaydi. Ularning aksariyati ayollar va bolalardir.
“Birlashgan Arab Amirliklari o'zining gumanitar kampaniyalarini amalga oshirish orqali xayriya madaniyatini rivojlantirishga va odamlar hayotini o'zgartirish uchun jamoaviy harakatlar kuchini ko'rdatishga intiladi”, deyiladi BAA hukumati bayonotida.
Avvalroq Saudiya Arabistoni valiahdi Ramazon munosabati bilan aholi qarzini to'lashga qaror qilgandi.